open-index/open-wikipedia-markdown huggingface dataset:
डिस्नोमिया (उपग्रह)

thumb|ऍरिस के चारों ओर कक्षा में डिस्नोमिया
[thumb|ऍरिस और डिस्नोमिया का काल्पनिक चित्र - [ऍरिस (बौना ग्रह)|ऍरिस बड़ा गोला है और डिस्नोमिया उसके ऊपर छोटा-सा गोला है, ऊपर बाँहिनी तरफ दूर सूरज चमक रहा है]]
**डिस्नोमिया** हमारे सौर मण्डल के सब से बड़े ज्ञात बौने ग्रह ऍरिस का इकलौता ज्ञात उपग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "(१३६११९) ऍरिस १ डिस्नोमिया" है। इसका व्यास (डायामीटर) १००-२५० किमी अनुमानित किया जाता है।

ऍरिस और डिस्नोमिया दोनों की खोज सन् २००५ में की गयी थी। दोनों ही वरुण-पार वस्तुएँ हैं, यानि वरुण (नॅप्टयून) की कक्षा से भी बाहार हैं। ये दोनों सूरज से बेहद दूर हैं और काइपर घेरे से भी बाहर एक बिखरे चक्र नाम के क्षेत्र में स्थित हैं। २०११ में ऍरिस और डिस्नोमिया सूरज से ९६.६ खगोलीय इकाई की दूरी पर थे, जो प्लूटो से भी तीन गुना अधिक है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।

## अन्य भाषाओँ में
ऍरिस को अंग्रेज़ी में "Eris" और डिस्नोमिया को अंग्रेज़ी में "Dysnomia" लिखते हैं। डिस्नोमिया (Δυσνομία) प्राचीन यूनानी धर्म में ऍरिस (Ἔρις) नाम की एक देवी की बेटी थी। ऍरिस विवाद और लड़ाई-झगड़े की देवी मानी जाती थीं और "डिस्नोमिया" का अर्थ प्राचीन यूनानी में "अराजकता" है, यानि वह स्थिति जिसमें कोई न्याय-क़ानून न हो और हाहाकार मचा हुआ हो।

## कक्षा और परिक्रमा
अंदाज़ा लगाया जाता है के डिस्नोमिया को ऍरिस की एक पूरी परिक्रमा लेने में लगभग १५.७ दिन (यानि पौने सोलह दिन) लग जाते हैं। माना जाता है के ऍरिस के इर्द-गिर्द डिस्नोमिया की कक्षा लगभग गोल अकार की है।

## इन्हें भी देखें
* ऍरिस (बौना ग्रह)
* बौना ग्रह
* बिखरा चक्र
* वरुण-पार वस्तुएँ
* काइपर घेरा

## सन्दर्भ


श्रेणी:प्राकृतिक उपग्रह
श्रेणी:ऍरिस के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
हउमेया (बौना ग्रह)

**हउमेया** (प्रतीक: ) हमारे सौर मण्डल के काइपर घेरे में स्थित एक बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "१३६१०८ हउमेया" है। यह हमारे सौर मण्डल का चौथा सब से बड़ा बौना ग्रह है और इसका द्रव्यमान यम (प्लूटो) का एक-तिहाई है। हउमेया का औसत व्यास (डायामीटर) लगभग १,४३६ किमी है। इसकी खोज २००४ में की गयी थी। हउमेया का आकार सारे ज्ञात बौने ग्रहों में अनूठा है - जहाँ बाक़ी सब गोल हैं यह एक पिचका हुआ गोला है। हउमेया की चौड़ाई उसकी लम्बाई से दो गुना ज़्यादा है। इसके इस अजीब आकार के साथ-साथ इसमें कुछ और भी भिन्नताएँ हैं - यह बहुत तेज़ी से अपने घूर्णन अक्ष (ऐक्सिस) पर घूमता है और इसका घनत्व बाहरी सौर मण्डल के अन्य बौने ग्रहों से अधिक है। इन विशेषताओं को देखकर लगता है के हउमेया अतीत में किसी भयंकर टकराव का नतीजा है।

## रूप-रंग
हउमेया की सतह का एल्बीडो (सफ़ेदपन या चमकीलापन) ०.७ से ०.८ के बीच है। यह काफ़ी ऊंचा माना जाता है और वैज्ञानिकों की सोच है के यह हउमेया की सतह पर जमी पानी की बर्फ़ की वजह से है। बौने ग्रहों में अन्दर एक पत्थरीला केंद्र होता है और उसके ऊपर बर्फ़ की मोटी तह होती है जिसमें पानी, मीथेन, नाइट्रोजन की बर्फ़ें मिलती हैं। लेकिन हउमेया पर ऊपरी बर्फ़ की चादर बहुत पतली है, जिस से उसका घनत्व अन्य बौने ग्रहों की तुलना में अधिक है। हउमेया का घूर्णन बहुत तेज़ है - जहाँ पृथ्वी को एक दफ़ा घूमने में लगभग २४ घंटे लगते हैं, वहाँ हउमेया ४ घंटे से ज़रा कम में एक दफ़ा पूरा घूम जाता है। खगोलशास्त्री समझते हैं के हउमेया का पिचका आकार इसी तेज़ घूर्णन का नतीजा है। हउमेया के इतिहास के बारे में अंदाज़ा लगते हुए वे समझते हैं के एक बहुत बड़ा टकराव हुआ होगा जिसमें हउमेया के ऊपर की बरफ का हिस्सा उड़ गया और ज़्यादातर पत्थर-ही-पत्थर बचा। उसी टकराव ने शायद हउमेया को तेज़ी से घूमता हुआ छोड़ दिया।

हउमेया की सतह वैसे तो सफ़ेद है, लेकिन उसपर एक लाल रंग का क्षेत्र देखा गया है। संभव है के इस क्षेत्र में प्लूटो की तरह अन्य लालिमा प्रदान करने वाले पदार्थ हों।

## उपग्रह
हउमेया की परिक्रमा करते हुए दो छोटे से उपग्रह भी मिलें हैं जिनके नाम हिइआका और नामाका हैं।

## नाम का स्रोत
जिस दूरबीनशाला (ऑबज़रवटोरी) से हउमेया, हिइआका और नामाका पाए गए, वे हवाई में स्थित हैं, इसलिए उनके नाम प्राचीन हवाईयन धर्म पर रखे गए। इसमें हउमेया बच्चों की जन्मने की देवी मानी जाती थीं और हिइआका और नामाका उनकी दो बेटियाँ थीं। अंग्रेज़ी में हउमेया को "Haumea", हिइआका को "Hi'iaka" और नामाका को "Namaka" लिखा जाता है।

## इन्हें भी देखें
* बौना ग्रह
* काइपर घेरा
* यम (प्लूटो)
* वरुण-पार वस्तुएँ

श्रेणी:वरुण-पार वस्तुएँ
श्रेणी:सौर मंडल
श्रेणी:सौर मंडल के ग्रह
श्रेणी:बौने ग्रह
श्रेणी:ग्रह
श्रेणी:हिन्दी विकि डीवीडी परियोजना
श्रेणी:प्लूटोई
शिराज अंतर्राष्ट्रीय हवाई अड्डा

**शिराज अंतर्राष्ट्रीय हवाई अड्डा**  शिराज, ईरान में स्थित है। यह फ़ार्स प्रांत का मुख्य अंतरराष्ट्रीय हवाई अड्डा है।

2005 में नवीकरण और पुनर्विकास काम के बाद, शिराज हवाई अड्डा इमाम खुमैनी अंतर्राष्ट्रीय हवाई अड्डे (तेहरान) के बाद ईरान में दूसरा सबसे विश्वसनीय और आधुनिक हवाई अड्डे के रूप में पहचाना गया था।

श्रेणी:विश्व के प्रमुख हवाई अड्डे
दुर्गसिंह

**दुर्गसिंह** (काल : १०२५ ई) चालुक्य नरेश जयसिंह द्वितीय के 'संधि-विग्रह' के मंत्री थे। उन्होने संस्कृत में उपलब्ध पंचतंत्र की कहानियों का कन्नड में अनुवाद किया जिसमें 'चंपू' छन्द का प्रयोग हुआ है। इसमें कुल ६० कथाएँ हैं जिनका झुकाव जैन धर्म की तरफ है। इनमें से १३ कहानियाँ मौलिक हैं। प्रत्येक कथा के अन्त में 'कथाश्लोक' है जिसमें उस कथा का सारांश एवं शिक्षा दी गयी है। यह ग्रंथ पंचतंत्र का भारतीय लोकभाषाओं में हुए सबसे पहले अनुवादों में से है।

श्रेणी:कन्नड कवि
श्रेणी:कर्नाटक का इतिहास
गीतावली

**गीतावली** गोस्वामी तुलसीदास की काव्य कृति है। गीतावली तुलसीदास की प्रमाणित रचनाओं में मानी जाती है। यह ब्रजभाषा में रचित गीतों वाली रचना है जिसमें राम के चरित की अपेक्षा कुछ घटनाएँ, झाँकियाँ, मार्मिक भावबिन्दु, ललित रस स्थल, करुणदशा आदि को प्रगीतात्मक भाव के एकसूत्र में पिरोया गया है। ब्रजभाषा यहाँ काव्यभाषा के रूप में ही प्रयुक्त है बल्कि यह कहा जा सकता है कि गीतावली की भाषा सर्वनाम और क्रियापदों को छोड़कर प्रायः अवधी ही है।

'गीतावली' नामकरण जयदेव के गीतगोविन्द, विद्यापति की पदावली की परम्परा में ही है जो नामकरण मात्र से अपने विषयवस्तु को प्रकट करती है। गीतावली में संस्कृतवत तत्सम पदावली का प्रयोग सूरदास की लोकोन्मुखी ब्रजभाषा की तुलना में न केवल अधिक है बल्कि तुलसी के भावावेगों के व्यक्त करने में वह सहायक सिद्ध हुई है। रामचन्द्र शुक्ल के अनुसार हृदय के त्रिविध भावों की व्यंजना गीतावाली के मधुर पदों में देखने में आती है।

रामचन्द्र शुक्ल ने ‘हिन्दी साहित्य का इतिहास’ में लिखा है ‘गीतावली’ की रचना गोस्वामी जी ने सूरदास के अनुकरण पर ही की है। बाललीला के कई पद ज्यों के त्यों सूरसागर में भी मिलते हैं, केवल ‘राम’ ‘श्याम’ का अन्तर है। लंकाकाण्ड तक तो मार्मिक स्थलों का जो चुनाव हुआ है वह तुलसी के सर्वथाअनुरूप है। पर उत्तरकाण्ड में जाकर सूरपद्धति के अतिशय अनुकरण के कारण उनका गंभीर व्यक्तित्व तिरोहित सा हो गया है, जिस रूप में राम को उन्होंने सर्वत्र लिया है, उनका भी ध्यान उन्हें नहीं रह गया। सूरदास में जिस प्रकार गोपियों के साथ श्रीकृष्ण हिंडोला झूलते हैं, होली खेलते हैं, वही करते राम भी दिखाये गये हैं। इतना अवश्य है कि सीता की सखियों और पुरनारियों का राम की ओर पूज्य भाव ही प्रकट होता है। राम की नखशिख शोभा का अलंकृत वर्णन भी सूर की शैली में बहुत से पदों में लगातार चला गया है।

‘गीतावली’ मूलतः कृष्ण काव्य परम्परा की गीत पद्धति पर लिखी गयी रामायण ही है। गीतावली का वस्तु-विभाजन सात काण्डों में हुआ है। किन्तु इसका उत्तरकाण्द अन्य ग्रन्थों के उत्तरकाण्ड से बहुत भिन्न है। उसमें रामरूपवर्णन, राम-हिण्डोला, अयोध्या की रमणीयता, दीपमालिका, वसन्त-बिहार, अयोध्या का आनन्द, रामराज्य आदि के वर्णन में माधुर्य एवं विलास की रमणीय झाँकियाँ प्रस्तुत की गयीं हैं।

## सन्दर्भ

## बाहरी कड़ियाँ
*गीतावली (हिन्दी समय)

श्रेणी:हिन्दी ग्रन्थ
उत्पादकता

**उत्पादकता** (Productivity) उत्पादन के दक्षता की औसत माप है।उत्पादन प्रक्रिया में आउटपुट और इनपुट के अनुपात को उत्पादकता कह सकते हैं।

उत्पादकता का विचार सर्वप्रथम 1766 में प्रकृतिवाद के संस्थापक क्वेसने के लेख में सामने आया। बहुत समय तक इसका अर्थ अस्पष्ट रहा। सम्पूर्ण उत्पादकता वस्तुओं एवं सेवाओं के रूप में उत्पाद तथा सम्पत्ति के उत्पादन और उत्पादन की प्रक्रिया में प्रयोग किये गये साधनों की लागत के मध्य अनुपात का द्योतक है। 

उत्पादन के अंतर्गत उन सभी वस्तुओं एवं सेवाओं को सम्मिलित किया जाता है, जिनके अंतर्गत न केवल औद्योगीकरण एवं कृषि संबंधी उत्पाद पदार्थ सम्मिलित होते हैं, बल्कि चिकित्सकों, शिक्षकों, दुकानों, कार्यालयों, परिवहन संस्थानों तथा अन्य सेवा उद्योगों में रत व्यक्ति भी सम्मिलित होते हैं। लागत से हमारा अभिप्राय उत्पाद  में सम्मिलित सभी प्रकार के प्रयासों अर्थात् प्रबंधकों, शिल्पियों एवं श्रमिकों क कार्य से है।

इस प्रकार पूर्ण उत्पादकता की अवधारणा को स्पष्ट करने हेतु निम्न सूत्र को प्रयोग में लाया जा सकता है-
: उत्पादकता = समस्त प्रकार का उत्पादन / समस्त प्रकार की लागत

## उत्पादकता एवं उत्पादन में अंतर
प्रायः ‘उत्पादकता‘ एवं ‘उत्पादन‘ शब्द को पर्यायवाची समझे जाने की भूल की जाती है। वास्तव में इन दोनों शब्दों में पर्याप्त अंतर है। ‘उत्पादकता‘ साधनों का कुल उत्पत्ति से अनुपात है। समस्त साधनों से प्राप्त होने वाला माल एवं सेवाएँ ‘उत्पादन‘ है। इसमें व्यय के पहलू पर ध्यान नहीं दिया जाता है क्योंकि साधनों पर अधिक से अधिक व्यय करके उत्पादन को बढ़ाया जा सकता है, लेकिन यह आवश्यक नहीं है कि उत्पादकता में वृद्धि हो गई हो। उदाहरणार्थ यदि एक कारखाने में 1000 व्यक्ति 500 वस्तुयें बनाते हैं तथा दूसर कारखाने में समान दशा में 2000 व्यक्ति केवल 800 वस्तुयें बनाते हैं। निश्चय ही दूसरे कारखाने का उत्पादन प्रथम कारखाने से अधिक है, लेकिन दूसरे कारखाने की उत्पादकता प्रथम कारखाने से कम है।

## उत्पादकता को प्रभावित करने वाले विभिन्न कारक
उत्पादकता को प्रभावित करने वाले कारक अत्यंत जटिल तथा अंतर्संबंधित है क्योंकि इन्हें किसी तार्किक एवं क्रमबद्ध क्रम में व्यवस्थित करना कठिन है। यह प्रमाणित करना कठिन है कि उत्पादन में वृद्धि अमुक कारक के परिणाम स्वरूप है अथवा अनेक कारकों के सम्मिलित प्रभाव के कारण है। अन्तरराष्ट्रीय श्रम संगठन (ILO, 1956) के अनुसार श्रम उत्पादकता को प्रभावित करने वाले कारकों को सामान्य कारक, संगठनात्मक कारक, प्राविधिक कारक तथा मानवीय कारकों के रूप में वर्गीकृत किया जा सकता है।

## इन्हें भी देखें
*उत्पादकता वृद्धि करने वाली प्रौद्योगिकियाँ

श्रेणी:अर्थशास्त्र
माकेमाके (बौना ग्रह)

**माकेमाके** (प्रतीक: ) हमारे सौर मण्डल के काइपर घेरे में स्थित एक बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "१३६४७२ माकेमाके" है। यह हमारे सौर मण्डल का तीसरा सब से बड़ा बौना ग्रह है और इसका औसत व्यास (डायामीटर) १,३६० से १,४८० किमी के आसपास अनुमानित है, यानि यम (प्लूटो) का लगभग तीन-चौथाई। माकेमाके का कोई ज्ञात उपग्रह नहीं, जो काइपर घेरे की बड़ी वस्तुओं में असामान्य बात है। इसकी खोज २००५ में हुई थी।

## कक्षा और परिक्रमा
माकेमाके सूरज से लगभग ५२ खगोलीय इकाईयों (यानि ७.८ अरब किमी) की दूरी पर है। इसकी परिक्रमा कक्षा सौर मण्डल के चपटे चक्र से २९ डिग्री के कोण (ऐंगल) पर है। इसे सूरज की एक परिक्रमा पूरा करने में लगभग ३०१ वर्ष लग जाते हैं।

## रूप-रंग
माकेमाके पर बहुत ही ठण्ड है और इसका औसत तापमान -२३२ °सेंटीग्रेड (या ३० कैल्विन) के आसपास है, जिस वजह से इसकी सतह पर मीथेन, इथेन और शायद नाइट्रोजन गैसों की जमी हुई बर्फ़ की मोटी तह है। इसी बर्फ़ीली सतह की वजह से माकेमाके का एल्बीडो (सफ़ेदपन या चमकीलापन) ०.८ है, जो काफ़ी अधिक माना जाता है। इन जमी हुई गैसों की वजह से यह भी सम्भावना है के जब माकेमाके परिक्रमा करता हुआ सूरज के थोड़ा पास आ जाता है तो यह सीमित मात्रा में उबलकर माकेमाके पर एक पतला वायुमंडल बना देती हैं। लेकिन जैसे ही माकेमाके सूरज से दूर होता है तो सम्भावना अधिक है के यह वायुमंडल जमकर बर्फ़ की तरह सतह पर गिर जाता है और फिर सतह के ऊपर सिर्फ़ खुले अंतरिक्ष का व्योम ही होता है।

## उपग्रह
माकेमाके का कोई भी ज्ञात उपग्रह नहीं है।

## नाम का स्रोत
माकेमाके पोलीनेशिया क्षेत्र के ईस्टर द्वीप के धर्म में एक देवता थे जिनको मानवजाति की सृष्टि करने का श्रेय दिया जाता था। इस बौने ग्रह का नाम उन्ही पर रखा गया है। अंग्रेज़ी में माकेमाके को "Makemake" लिखा जाता है।

## इन्हें भी देखें
* बौना ग्रह
* काइपर घेरा
* यम (प्लूटो)
* वरुण-पार वस्तुएँ

श्रेणी:वरुण-पार वस्तुएँ
श्रेणी:सौर मंडल
श्रेणी:सौर मंडल के ग्रह
श्रेणी:बौने ग्रह
श्रेणी:ग्रह
श्रेणी:हिन्दी विकि डीवीडी परियोजना
श्रेणी:प्लूटोई
जगद्गुरु रामानन्दाचार्य राजस्थान संस्कृत विश्वविद्यालय

अंगूठाकार|राजस्थान संस्कृत विश्वविद्यालय प्रवेश द्वार :  छाया : हे. शे.

**जगद्गुरु रामानन्दाचार्य राजस्थान संस्कृत विश्वविद्यालय** राजस्थान के जयपुर में स्थित एक सार्वजनिक विश्वविद्यालय है। पहले इसका नाम' राजस्थान संस्कृत विश्वविद्यालय' था। 

सम्पूर्ण संस्कृत वाङ्मय के सांगोपांग अध्ययन और अध्यापन का संचालन करने, सतत विशेषज्ञीय अनुसंधान और उससे आनुषंगिक अन्य विषयों की व्यवस्था करने तथा संस्कृत वाङ्मय में निहित ज्ञान-विज्ञान की अनुसंधान पर आधारित सरल वैज्ञानिक पद्धति से व्यावहारिक व्याख्या प्रस्तुत करने के साथ ही अन्य महत्त्वपूर्ण अनुसंधानों के परिणामों और उपलब्धियों को प्रकाश में लाने के उद्देश्य से राजस्थान राज्य में संस्कृत विश्वविद्यालय की स्थापना के लिए राजस्थान संस्कृत विश्वविद्यालय अधिनियम 1998 (1998 का अधिनियम 10) की अनुमति महामहिम राज्यपाल महोदय द्वारा दिनांक 2-9-1998 को दीगई। दिनांक 6 फ़रवरी 2001 को **राजस्थान संस्कृत विश्वविद्यालय** ने मूर्त्त रूप लिया जिसके प्रथम कुलपति पद्मश्री डॉ॰मण्डन मिश्र नियुक्त किये गये। उपशासन सचिव, शिक्षा (ग्रुप - 6) द्वारा जारी आदेश क्र.प.(1) शिक्षा - 6/2000 दिनांक 27-06-2005 के अनुसार दिनांक 27-06-2005 से विश्वविद्यालय का नाम जगद्गुरू रामानन्दाचार्य राजस्थान संस्कृत विश्वविद्यालय, जयपुर कर दिया गया है।

## प्रमुख उद्देश्य
यह था कि चूंकि अनादिकाल से भारत देश ज्ञानोपासना का केन्द्र रहा है और यह शाब्दी साधना ऋषियों के अनहद में मुखरित होती हुई साक्षात् श्रुति-स्वरूप में इस धरा पर अवतीर्ण हुई। संस्कृत के इस विशाल वाङ्मय की कालजयिता का यही रहस्य है कि सहस्त्राब्दियों से गुरुकुलों और ऋषिकुलों आदि में इसका अध्यापन होता रहा। इस गुरुशिष्य-परम्परा को सुनियोजित रूप देते हुए संस्कृत के अनेक अध्ययन केन्द्र देश भर में चलते रहे उसी परम्परा में ही 20 वीं सदी में अनेक संस्कृत विश्वविद्यालय स्थापित हुए। उत्तरप्रदेश, बिहार, उड़ीसा, केरल, आंध्रप्रदेश आदि में संस्कृत विश्वविद्यालय विगत कई वर्षों से चल रहे थे। इसी क्रम में राजस्थान संस्कृत विश्वविद्यालय की स्थापना हेतु वर्षों से चल रहा प्रयास वर्ष 2001 में तत्कालीन संस्कृत शिक्षा मंत्री कमला बेनीवाल और बिना सरकारी सहायता लिए निजी स्रोतों से विश्वविद्यालय का नया भवन बनवाने के लिए शाहपुरा स्थित  त्रिवेणी-धाम के महान संत खोजी-द्वाराचार्य संत नारायण दास जी द्वारा सफल हुआ।

## मुख्य लक्ष्य

* विभिन्न पाठ्यक्रमों के माध्यम से संस्कृत वाङ्मय के ज्ञान की शिक्षा देना।
* संस्कृत वाङ्मय और उसकी विभिन्न शाखाओं में अनुसंधान कार्य आरम्भ करना और उसका अभिवर्धन करना।
* संस्कृत वाङ्मय में विस्तारी शिक्षा - कार्यक्रम हाथ में लेना।
* संस्कृत महाविद्यालय के अध्यापकों को, उनके ज्ञान को अद्यतन करने के लिए प्रशिक्षण देना।
* शिक्षण - रीति - विज्ञान और शिक्षण-शास्त्र के अध्यापन में विशेषतः परिकल्पित अभिसंस्करण कार्यक्रम आयोजित करना।
* पाठ्यक्रमों का आधुनिकीकरण करना और परीक्षा सुधार से सम्बन्धित कार्य हाथ में लेना और ऐसे अन्य कार्यों, क्रियाकलापों या परियोजनाओं को। जो विश्वविद्यालय के उद्देश्यों को प्राप्त करने की दृष्टि से उचित हैं जिनके लिए विश्वविद्यालय की स्थापना की गई है, का सम्‍यक् संचालन करना।

## विश्वविद्यालय के वर्तमान अधिकारी

## बाहरी कड़ियाँ
* जगद्गुरु रामानन्दाचार्य राजस्थान संस्कृत विश्वविद्यालय का जालघर
* http://www.jrrsanskrituniversity.ac.in/PHD.htm

श्रेणी:राजस्थान में विश्वविद्यालय और कॉलेज
श्रेणी:संस्कृत अध्ययन से जुड़े संस्थान
हैरी पॉटर (फिल्म शृंखला)

**हैरी पॉटर** () फिल्म श्रृंखला ब्रिटिश लेखिका जे. के. रोलिंग द्वारा सात हैरी पॉटर (उपन्यास) पर आधारित है। यह श्रृंखला आठ कल्पना साहसिक फ़िल्मे है क्यूंकी आखरी किताब को दो हिस्सों मे प्रदर्शित किया गया है।

## मुख्य पात्र
फिल्म की में कहानी तीन मुख्य किरदार हैं। हैरी पॉटर, हर्माइनी ग्रेंजर और रॉन वीज़्ली हैं। हैरी पॉटर का किरदार डैनियल रैड्क्लिफ़, हरमाईनी ग्रेंजर का किरदार एमा वॉटसन और रॉन वीज़्ली का किरदार रूपर्ट ग्रिंट निभाया है।

### अन्य पात्र
अन्य उल्लेखनीय कलाकारो मैं रूबेउस हग्रेड के रूप में रॉबी कोल्टरन, सेवेरस स्नेप के रूप में आलन रिक्मन, मिनर्वा मक्गोनगल्ल के रूप में मॅगी स्मिथ निभाया है। ऐसे ही ड्रेको मलफोय के रूप में टॉम फेलटन, रिचर्ड हैरिस ने प्राध्यापक ऐल्बस डम्बल्डोर की भूमिका निभाई, निधन होने के कारण फिर तीसरी फिल्म में, हैरी पॉटर और आज़कबान के कैदी से दवीड हेयमान बाकी बची हर फिल्म मैं डम्बल्डोर की भूमिका निभाई| रॅल्फ फियेन्नेस ने लॉर्ड वोल्डेमॉर्ट, ब्रेंडन ग्लीज़न ने अलस्तोर मूडी, रिचर्ड ग्रिफैत्स ने वेरनोन डर्स्ली, रॉबर्ट हार्डी नी कॉर्नेलियस फ़ज, जेसन आइज़क्स ने लूसियस मलफोय, गेरी ओल्ड्मन ने सिरियस ब्लैक की भूमिकाएँ निभाई|

## श्रृंखला
हैरी पॉटर (उपन्यास) श्रंखला की ७ (सात) किताबों पर ८ (आठ) फ़िल्मे निर्धारित हैं। जिसकी आखरी किताब की फिल्म को दो हिस्सों मैं बनाया गया है। हैरी पॉटर की आखरी फिल्म दुनीया की तीसरी सब्से जादा पैसे कमाने ने वाली फिल्म है। हैरी पॉटर की फिल्म श्रृंखला दुनिया मे जादा पैसे कमाने वाली श्रृंखला है।

### हैरी पॉटर और पारस पत्थर
*मुख्य लेख : ([[हैरी पॉटर और पारस पत्थर]])* 

हैरी पॉटर कड़ी की पहली फिल्म है। जिसको ४ नवेंबर २००१ को प्रदर्शित किया गया था। यह फिल्म एक ११ साल के अनाथ किशोर के बारे है जिसे उसकी मासी ने पाला था और उनका व्यवहार हॅरी के प्रति बहुत ही प्रतिकूल था। इस फिल्म में हॅरी को पता चलता है कि वह एक जादूगर है। और वह हॉग्वार्ट्स जादूगरी और तंत्र-मंत्र के विद्यालय में दाखिला लेता है और वहाँ कुछ दोस्त व दुश्मन भी बनता है और उसके दोस्तों की वजह से वह वॉल्डेमॉर्ट का सामना करता है। जो उसके माता-पिता का कातिल था। वॉल्डेमॉर्ट हॅरी के माता-पिता की हत्या कर देता है जब हॅरी सिर्फ़ १ साल का था। वॉल्डेमॉर्ट ने हॅरी पॉटर को भी मरने की कोशिश की थी परंतु वह श्राप वॉल्डेमॉर्ट को रहस्यमय तरीके से परिबद्ध हुआ वॉल्डेमॉर्ट काज़ोर और असहाय होगया। जिस कारण हॅरी जादुई दुनिया में बहुत प्रसिद्ध हो गया।

## इन्हें भी देखें
* हैरी पॉटर और रहस्यमयी तहख़ाना
* जुरासिक पार्क फ्रैंचाइजी
* वॉर ऑफ़ द प्लेनेट ऑफ़ द एप्स
* ट्रांसफार्मर्स: द लास्ट नाइट
* स्पाइडरमैन: होम कमिंग
* अवेंजर्स: इन्फिनिटी वॉर
* अवेंजर्स: एज ऑफ़ अल्ट्रॉन

## सन्दर्भ

श्रेणी:हैरी पॉटर
श्रेणी:अंग्रेज़ी फ़िल्में
भारतीय विज्ञान शिक्षा एवं अनुसंधान संस्थान

**भारतीय विज्ञान शिक्षा एवं अनुसंधान संस्थान** (यानी, आई. आई. एस. ई. आर.) भारत के प्रमुख विज्ञान संस्थान हैं। यह संस्थान कोलकाता, पुणे, मोहाली, भोपाल, तिरुपति एवं तिरुवनंतपुरम में स्थित हैं। इन संस्थानों की स्थापना भारत में विज्ञान अनुसंधान को बढ़ावा देने के लिए की गई है। यह संस्थान भारत सरकार के मानव संसाधन मंत्रालय द्वारा प्रायोजित हैं। प्रत्येक आई. आई. एस. ई. आर. को प्रथम ५ वर्षों के वित्तीय परिव्यय के लिए ५०० करोड़ रुपयों का आवंटन किया गया है। फिलहाल, सभी आई. आई. एस. ई. आर. अस्थाई परिसरों से संचालित हो रहे हैं। कोलकाता परिसर आई. आई. टी. खड़गपुर के कोलकाता परिसर से, पुणे परिसर राष्ट्रीय रसायन प्रयोगशाला से संलग्न परिसर से, मोहाली परिसर महात्मा गाँधी लोक प्रशासन संस्थान चंडीगढ़ से, भोपाल परिसर आई. टी.आई. राहत गैस बिल्डिंग से एवं तिरुवनंतपुरम परिसर अभियांत्रिकी महाविद्यालय त्रिवेंद्रम से संचालित हो रहे हैं।  

## शैक्षिक कार्यक्रम
१. एकीकृत एम.एस. (बी.एस. - एम.एस. दोहरी उपाधि)

२. पीएचडी

३. एकीकृत पीएचडी

४. पीएचडी उपरांत शैक्षिक कार्यक्रम
## संस्थान

## इन्हें भी देखें
* भारतीय विज्ञान शिक्षा एवं अनुसंधान संस्थान, तिरुवनंतपुरम
* भारतीय विज्ञान शिक्षा एवं अनुसंधान संस्थान, पुणे
* भारतीय विज्ञान संस्थान, बंगलुरु
* राष्ट्रीय विज्ञान शिक्षा एवं अनुसंधान संस्थान
## सन्दर्भ

## बाहरी कड़ियाँ
* भारतीय विज्ञान शिक्षा एवं अनुसंधान संस्थान भोपाल का जालघर
* भारतीय विज्ञान शिक्षा एवं अनुसंधान संस्थान कोलकाता का जालघर 
* भारतीय विज्ञान शिक्षा एवं अनुसंधान संस्थान मोहाली का जालघर
* भारतीय विज्ञान शिक्षा एवं अनुसंधान संस्थान पुणे का जालघर
* भारतीय विज्ञान शिक्षा एवं अनुसंधान संस्थान तिरुवनंतपुरम का जालघर

श्रेणी:भारत में अनुसंधान संस्थाएँ
राष्ट्रीय विज्ञान शिक्षा एवं अनुसंधान संस्थान

**राष्ट्रीय विज्ञान शिक्षा एवं अनुसंधान संस्थान**(NISER) भुवनेश्वर स्थित एक शिक्षा एवं अनुसंधान संस्थान है। इस संस्थान की स्थापना २८ अगस्त २००६ को हुई थी। इसी तरह के पाँच अन्य संस्थान मोहाली, भोपाल, पुणे, कोलकाता और तिरुअनन्तपुरम में स्थापित किए जा रहे हैं जिन्हें भारतीय विज्ञान शिक्षा एवं अनुसंधान संस्थान (IISER) नाम दिया गया है।

राष्ट्रीय विज्ञान शिक्षा एवं अनुसंधान संस्थान भारत सरकार के परमाणु ऊर्जा विभाग द्वारा प्रायोजित है जबकि भारतीय विज्ञान शिक्षा एवं अनुसंधान संस्थान मानव संसाधन विकास मंत्रालय के अन्तर्गत आते हैं।

## पाठ्यक्रम
राष्ट्रीय विज्ञान शिक्षा एवं अनुसंधान संस्थान में इस समय दो कार्यक्रम चलाए जा रहे हैं-
# एम एस-सी (MSc) कार्यक्रम
# पीएचडी कार्यक्रम

इसमें चार विद्यालय (स्कूल) हैं-
* जीव विज्ञान विद्यालय (School of Biological Sciences)
* रसायन विज्ञान विद्यालय (School of Chemical Sciences)
* गणितीय विज्ञान विद्यालय (School of Mathematical Sciences)
* भौतिक विज्ञान विद्यालय (School of Physical Sciences)

## सन्दर्भ

## इन्हें भी देखें
* भारतीय विज्ञान शिक्षा एवं अनुसंधान संस्थान (IISER)
* मौलिक विज्ञान प्रकर्ष केन्द्र, मुम्बई

## बाहरी कड़ियाँ
* राष्ट्रीय विज्ञान शिक्षा एवं अनुसंधान संस्थान का आधिकारिक जालस्थल
* PM announces setting up of National Institute of Science Education and Research at Bhubaneswar
* Cabinet Approval of NISER
* NISER Bhubaneswar, भारत
* NISER project report to be ready in a week - Prof. Viyogi
* NISER inaugurated in Orissa
* Breaking news alerts Uttarakhand

श्रेणी:तकनीकी विश्वविद्यालय एवं महाविद्यालय
गणित विज्ञान संस्थान

**गणितीय विज्ञान संस्थान** अर्थात (आई.एम.एस.सी), चेन्नई स्थित एक स्वायत्त अनुसंधान संस्थान है। यह अनुसंधान संस्थान गणित, सैद्धान्तिक भौतिकी, सैद्धान्तिक कंप्यूटर साइंस, और कंप्युटेशनल बायोलॉजी के क्षेत्र में कार्यरत है। इसे मुख्य रूप से परमाणु ऊर्जा विभाग, भारत सरकार द्वारा अनुदान प्राप्त होता है।  

## इतिहास
संस्थान की स्थापना 1962 ई॰ में अल्लादी रामाकृष्णा द्वारा की गयी थी। इसकी प्रेरणा उन्हें द इंस्टीट्यूट ऑफ एड्वान्स्ड स्टडी, प्रिंसटन, न्यू जर्सी, यूएसए से मिली थी। इस संस्थान को 1980 और 1990 के दशक में क्रमशः प्रो. ई.सी.जी. सुदर्शन और आर. रामचंद्रन के नेतृत्व में काफी विस्तार मिला। वर्तमान में इसके निदेशक वी. अरविंद (विक्रमन अरविंद) हैं। 

## अकादमिक
संस्थान में स्नातकोत्तर अनुसंधान कार्यक्रम के तहत प्रतिवर्ष छात्रों को पीएचडी की उपाधि हेतु शोध कार्य कराए जाते हैं। संस्थान द्वारा विभिन्न क्षेत्रों के पोस्ट-डॉक्टोरल स्तर और अन्य आगंतुक वैज्ञानिक कार्यक्रम के तहत विद्वानों को यहाँ आमंत्रित किया जाता है। 
संस्थान प्रतिवर्ष विभिन्न राष्ट्रीय और अंतर्राष्ट्रीय वैज्ञानिक बैठकों का आयोजन करता है। इसके साथ ही यह कॉलेज के छात्रों और अध्यापकों हेतु अनेक जनसम्पर्क कार्यक्रमों का भी आयोजन करता है।

## परिसर
यह दक्षिण चेन्नई के अड्यार – तारामणि क्षेत्र में सेंट्रल इंस्टीट्यूट ऑफ टेक्नोलोजी (सीआईटी) परिसर में स्थित है। संस्थान परिसर में एक छात्रावास, दीर्घावधि आगंतुकों, विवाहित छात्रों और पीडीएफ़ के लिए फ्लैटलेट एवं गेस्ट हाउस की व्यवस्था है। संस्थान के संकाय सदस्यों हेतु तिरुवान्मियूर में आवासीय परिसर की बेहतर सुविधा है। 

## बाहरी कड़ियाँ
* www.imsc.res.in आधिकारिक लिंक
*http://www.thehindu.com/thehindu/mp/2005/05/23/stories/2005052300180300.htm

## सन्दर्भ
भारतीय वानिकी अनुसंधान एवं शिक्षा परिषद

**भारतीय वानिकी अनुसंधान एवं शिक्षा परिषद्**, भारत की वानिकी अनुसंधान तंत्र में एक शीर्ष संस्था है। यह वानिकी के सभी पहलुओं पर अनुसंधान, शिक्षा और विस्तार की आवश्यकता आधारित आयोजना, प्रोत्साहन, संचालन एवं समन्वयन करके वानिकी अनुसंधान का वास्तविक विकास कर रही है। परिषद् विश्व चिंताओं जैसे जलवायु परिवर्तन, जैवविविधता का संरक्षण, रेगिस्तानीकरण को रोकना और संसाधनों का पोषणीय प्रबंध एवं विकास सहित इस सेक्टर में उभर रहे विषयों के अनुरूप समाधान आधारित वानिकी अनुसंधान करती है। परिषद् द्वारा सामयिक अनुसंधान प्राकृतिक संसाधन प्रबंध से संबंधित चुनौतियों का सफलतापूर्वक संचालन करने के लिए, वन प्रबंधकों एवं शोधार्थियों की क्षमता में लोगों के विश्वास को बढ़ाता है।

## उद्देश्य
# वानिकी अनुसंधान और शिक्षा एवं इनके अनुप्रयोग के लिए सहायता और प्रोत्साहन देना तथा समन्वयन करना

# वानिकी तथा अन्य संबद्ध विज्ञानों के लिए राष्ट्रीय पुस्तकालय एवं सूचना केंद्र को विकसित करना और उसका रखरखाव करना

# वनों और वन्य प्राणियों से संबंधित सामान्य सूचना और अनुसंधान के लिए एक वितरण केंद्र के रूप में कार्य करना

# वानिकी विस्तार कार्यक्रमों को विकसित करना तथा उन्हें जन संचार, श्रव्य-दृश्य माध्यमों और विस्तार मशीनरी द्वारा प्रसारित करना

# वानिकी अनुसंधान, शिक्षा और संबद्ध विज्ञानों के क्षेत्र में परामर्शी सेवाएं प्रदान करना

# उपर्युक्त उद्देश्यों की पूर्ति के लिए अन्य सभी आवयश्क कार्य करना

## परिषद् के अधीन संस्थान एवं केंद्र
राष्ट्र की वानिकी अनुसंधान आवश्यकताओं को पूरा करने के लिए देश के विभिन्न जैव-भौगोलिक क्षेत्रों में स्थित परिषद् के आठ क्षेत्रीय अनुसंधान संस्थान तथा चार अनुसंधान केंद्र हैं। क्षेत्रीय अनुसंधान संस्थान देहरादून, कोयम्बटूर, बंगलुरू, जबलपुर, जोरहाट, जोधपुर, शिमला और रांची में तथा केंद्र इलाहाबाद, छिंदवाड़ा, हैदराबाद और आइजॉल में स्थित हैं।

परिषद् के अधीन **अनुसंधान संस्थान** हैः

# वन अनुसन्धान संस्थान (व.अ.सं.), देहरादून

# वन आनुवंशिकी एवं वृक्ष प्रजनन संस्थान (व.आ.वृ.प्र.सं.), कोयम्बटूर

# काष्ठ विज्ञान एवं प्रौद्योगिकी संस्थान (का.वि.प्रौ.सं.), बंगलौर

# उष्णकटिबंधीय वन अनुसन्धान संस्थान (उ.व.अ.सं.), जबलपुर

# वर्षा वन अनुसन्धान संस्थान (व.व.अ.सं.), जोरहाट

# शुष्क वन अनुसन्धान संस्थान (शु.व.अ.सं.), जोधपुर

# हिमालयन वन अनुसन्धान संस्थान (हि.व.अ.सं.), शिमला

# वन उत्पादकता संस्थान (व.उ.सं.), रांची

परिषद् के अधीन उन्नत अनुसंधान केंद्र हैः

# सामाजिक वानिकी एवं पारि-पुनर्स्थापन केन्द्र (सा.वा.पा.पु.कें.), इलाहाबाद

# वानिकी अनुसंधान एवं मानव संसाधन विकास केन्द्र (वा.अ.मा.सं.वि.कें.), छिंदवाड़ा

# वन अनुसन्धान केन्द्र (व.अ.कें.), हैदराबाद

# बांस और बेंत के लिए उन्नत अनुसन्धान केन्द्र (बां.बें.उ.अ.कें.), आइजॉल

## इन्हें भी देखें
*भारतीय वानिकी
*नवीकरणीय संसाधन

## बाहरी कड़ियाँ
* '''भारतीय वानिकी अनुसंधान एवं शिक्षा परिषद''' का जालघर
* Indian Institute of Forest Management
* Ministry of Environment and Forests
* Institute of Forest Genetics and Tree Breeding

श्रेणी:भारत में अनुसंधान संस्थाएँ
श्रेणी:भारत में वानिकी
राष्ट्रीय उष्ट्र अनुसंधान केन्द्र

thumb|राष्ट्रीय उष्ट्र अनुसंधान केन्द्र
**राष्ट्रीय उष्ट्र अनुसंधान केन्द्र** बीकानेर से लगभग 10 किलोमीटर की दूरी पर जोड़बीड़ क्षेत्र में स्थित है जिसे 20 सितम्‍बर, 1995 को क्रमोन्‍नत कर 'राष्‍ट्रीय उष्‍ट्र अनुसंधान केन्‍द्र' का नाम दिया गया है। 1984 में इसकी स्थापना एक 'ऊंट निदेशालय' के रूप में की थी। यह भारतीय कृषि अनुसंधान परिषद (भाकृअनुप) का एक प्रमुख अनुसंधान केन्‍द्र है जो कि कृषि अनुसंधान एवं शिक्षा विभाग, कृषि मंत्रालय, भारत सरकार के अधीन एक स्‍वायत संस्‍था है।

भारत में एक कूबड़ीय ऊँटों की संख्‍या लगभग 5 लाख है जो मुख्‍यतया भारत के उत्‍तर-पश्चिमी शुष्‍क एवं अर्द्ध शुष्‍क भाग के सीमांत राज्‍यों राजस्‍थान, गुजरात एवं हरियाणा में पाए जाते हैं। राष्‍ट्रीय उष्‍ट्र अनुसंधान केन्‍द्र एक कूबड़ वाले ऊँटों पर आधारभूत एवं व्‍यावहारिक अनुसंधान के साथ-साथ लद्दाख की नूब्रा घाटी के ठंडे रेगिस्‍तान में पाए जाने वाले दो-कूबड़ीय ऊँटों पर भी अनुसंधान हेतु ध्‍यान केन्द्रित कर रहा है।  

## उद्देश्‍य

* भिन्न-भिन्न कृषि पद्धतियों से प्रभावित होते हुए उष्ट्र (ऊँट) जनन एवं स्वास्थ्य हेतु आधारभूत तथा प्रायोगिक अनुसंधान करना

* भारत में उष्ट्र आनुवंशिक संसाधनों का आधार-रेखीय सर्वेक्षण करना

* भारवाहकता पर अनुसंधान करना

* उष्ट्र- दुग्ध उत्पादन क्षमता पर अनुसंधान करना
  
* जनन क्षमता सुधार हेतु अनुसंधान करना
  
* सजगता, निगरानी एवं नियत्रंण उपायों द्वारा उष्ट्र रोगों का प्रबंधन
  
* उपयुक्त पोषण द्वारा उत्पादकता बढ़ाने हेतु अनुसंधान करना
  
* ऊँटों के प्रतिरक्षा तन्त्र पर अनुसंधान करना तथा इसकी मानव रोगों के निदान एवं उपचार हेतु उपयोगिता का पता लगाना
  
* प्रौद्योगिकी वैधता और ऊँट पालकों के समाजार्थिक स्तर पर इसके प्रभावों का अध्ययन करना
  
* ऊँट अनुसंधान और विकास हेतु सूचना संग्रहक के रूप में कार्य करना
  
* राष्ट्रीय और अन्‍तर्राष्ट्रीय संसाधनों के साथ सहयोग करना
  
* उष्ट्र पालन एवं स्वास्थ्य के क्षेत्र में मानव संसाधनों का विकास करना

## पर्यटकों के आकर्षण का केन्द्र
राष्‍ट्रीय उष्‍ट्र अनुसंधान केन्‍द्र, बीकानेर के प्रमुख पर्यटन-स्‍थल के रूप में जाना जाता है तथा इसे पर्यटन मानचित्र में विशेष स्‍थान दिया गया है। पर्यटक इस केन्‍द्र में विभिन्‍न प्रजातियों के ऊँट तथा इनकी स्‍वभावगत आदतों का अनुभव कर सकते हैं। उष्‍ट्र संग्रहालय में पर्यटकों का भ्रमण उन्‍हें रेगिस्‍तानी पारिस्थितिकी तंत्र के ऊँट की विकास यात्रा एवं अनुसंधान विषयक जानकारी देता है। केन्‍द्र में उष्‍ट्र सवारी, सफारी, वीडियो तथा फोटोग्राफी करने की सुविधाएं उपलब्‍ध हैं। उष्‍ट्र मिल्‍क पार्लर का विशेष आकर्षण है क्‍योंकि यहां पर अनूठे मूल्‍य संवर्धित दुग्‍ध उत्‍पाद जैसे आइसक्रीम, गरम तथा ठण्‍डे पेय पदार्थों का विपणन किया जाता है। प्रतिवर्ष हजारों विदेशी एवं भारतीय पर्यटक केन्‍द्र का भ्रमण करने आते हैं। 

## इन्हें भी देखें
*ऊँट

## बाहरी कड़ियाँ
* राष्ट्रीय उष्ट्र अनुसंधान केन्द्र, बीकानेर

श्रेणी:पशुपालन
श्रेणी:भारत में अनुसंधान संस्थाएँ
शनि के प्राकृतिक उपग्रह

[upright=1.5|right|thumb|[शनि (ग्रह)|शनि के छल्ले और उसके कुछ मुख्य उपग्रह (चित्रकार द्वारा बनाया गया चित्र)]]
[upright=1.5|right|thumb|[शनि (ग्रह)|शनि के कुछ मुख्य उपग्रह: टाइटन बीच का बड़ा नारंगी गोला है जिसके ऊपर बाक़ी चन्द्रमा दर्शाए गए हैं]]
हमारे सौर मण्डल के छठे ग्रह शनि के बहुत से भिन्न-भिन्न प्रकार के उपग्रह हैं, जिनमें १ कि॰मी॰ से भी कम आकार के नन्हे चाँद और भयंकर आकार वाला टाइटन (जो बुध ग्रह से भी बड़ा है) शामिल हैं। शनि के छल्लों में लाखों वस्तुएँ शनि की परिक्रमा कर रहीं हैं - लेकिन इनमें से बहुत तो छोटे-छोटे पत्थर या धुल के Cake ही हैं। कुल मिलकर, 1 दिसंबर २०२३ तक, शनि के 146 ज्ञात उपग्रह थे जिनकी परिक्रमा की कक्षाएँ परखी जा चुकी थीं। इनमें से केवल १३ का व्यास (डायामीटर) ५० किमी से अधिक था और इनमें से ५३ का नामकरण किया जा चुका था। शनि के सात चन्द्रमा इतने बड़े हैं के वे अपने गुरुत्वाकर्षण की खींच से स्वयं को पूरा गोल आकार का कर पाएँ हैं। इन सारे चंद्रमाओं में से दो वैज्ञानिकों की लिए विशेष दिलचस्पी रखते हैं: टाइटन, जो सौरमंडल का दूसरा सब से बड़ा उपग्रह है और जिसपर पृथ्वी की तरह नाइट्रोजन गैस से भरपूर पृथ्वी से भी घना वायुमंडल है और ऍनसॅलअडस, जिसपर गैस और धुल के फव्वारे हैं और जिसके दक्षिणी ध्रुव की सतह के नीचे पानी का बड़ा जलाशय होने की सम्भावना है।

## आकार
[right|thumb|[हबल अंतरिक्ष दूरबीन से खींची गयी शनि के सामने से गुज़रते चार चंद्रमाओं की तस्वीर]]
शनि का उपग्रह मण्डल बहुत ही एक-तरफ़ा है: शनि के इर्द-गिर्द उसके उपग्रहों और छल्लों में मिलकर जितना भी द्रव्यमान उसकी परिक्रमा कर रहा है उसका ९६% से अधिक हिस्सा सिर्फ़ एक उपग्रह, टाइटन में निहित है। शनि के बाक़ी ६ गोलाकार चंद्रमाओं में लगभग ४% है। अन्य ५० से भी अधिक उपग्रहों और छल्लों को मिलाकर सिर्फ़ ०.०४% ही बनता है।

## उपग्रहों की तालिका
### पुष्ट उपग्रह

शनि के चंद्रमा अपनी सबसे छोटी से लेकर सबसे लंबी कक्षीय अवधि (या अर्द्ध मुख्य अक्ष) के साथ यहां सूचीबद्ध हैं। बहुत बड़े चंद्रमा जिन्होंने गुरुत्वीय पतन से अपना गोलीय आकार धारण किया है, मोटे अक्षरों में वर्णित है। जबकि अनियमित आकार वाले चंद्रमा लाल, नारंगी और भूरे पृष्ठभूमि में सूचीबद्ध हैं। 



### अपुष्ट उपग्रह
The following objects (observed by Cassini) have not been confirmed as solid bodies. It is not yet clear if these are real satellites or merely persistent clumps within the F Ring.

### परिकल्पित उपग्रह
Two moons were claimed to be discovered by different astronomers but never seen again. Both moons were said to orbit between Titan and Hyperion.
* Chiron which was supposedly sighted by Hermann Goldschmidt in 1861, but never observed by anyone else.
* Themis was allegedly discovered in 1905 by astronomer William Pickering, but never seen again. Nevertheless it was included in numerous almanacs and astronomy books until the 1960s.

## इन्हें भी देखें
* शनि (ग्रह)
* टाइटन (चंद्रमा)
* प्राकृतिक उपग्रह
* शनि के छल्ले

## सन्दर्भ


श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
अखिल भारतीय वाक एवं श्रवण संस्थान

**अखिल भारतीय वाक एवं श्रवण संस्थान** (All India Institute of Speech and Hearing) भारत के मैसूर में स्थित एक शिक्षण संस्थान है। यह पूरी तरह से स्वायत्त संस्थान के रूप में वर्ष 1965 में स्वास्थ्य एवं परिवार कल्याण, भारत सरकार द्वारा वित्त पोषित संस्थान के रूप में स्थापित हुआ। इस संस्थान का मुख्य उद्देश्य व्यावसायिक शिक्षण, नैदानिक सेवाएँ, शोध कार्य और जनता को श्रवण और संचार संबंधी विकारों, आवाज़, प्रवाह, ध्वनि और भाषा संबंधी विकारों से अवगत कराना है।

## बाहरी कड़ियाँ
* अखिल भारतीय वाक एवं श्रवण संस्थान

श्रेणी:भारत के शिक्षा संस्थान
नन्हा चाँद

thumb|शनि के एक उपग्रही छल्ले (उपग्रही छल्ला ए) में मौजूद एक ४०० मीटर का "एअरहार्ट" नाम का नन्हा चाँद
खगोलशास्त्र में **नन्हा चाँद** (अंग्रेज़ी: moonlet, मूनलॅट) किसी बहुत ही छोटे प्राकृतिक उपग्रह को अनौपचारिक रूप से बुलाया जाता है। इस नाम का प्रयोग ख़ासकर दो जगहों पर अधिक होता है -
* किसी उपग्रही छल्ले के अन्दर मौजूद कोई वस्तु जो छल्ले के साथ-साथ अपने ग्रह की परिक्रमा कर रही हो, जैसे की शनि के छल्लों में कई वस्तुओं के लिए
* क्षुद्रग्रहों के उपग्रहों के लिए, जैसे की ८७ सिल्विया के उपग्रहों के लिए, जो बहुत नन्हे हैं

## इन्हें भी देखें
* प्राकृतिक उपग्रह
* उपग्रही छल्ले

श्रेणी:शनि के प्राकृतिक उपग्रह
श्रेणी:प्राकृतिक उपग्रह
श्रेणी:हिन्दी विकि डीवीडी परियोजना
राष्ट्रीय प्रौद्योगिकी संस्थान,मिजोरम

**राष्ट्रीय प्रौद्योगिकी संस्थान, मिजोरम** आइजोल स्थित भारत का एक प्रमुख तकनीकी संस्थान है। इसका आरम्भ सन २०१० में हुआ था। अस्थाई रूप से संस्थान की कक्षाएं सरदार बल्लभभाई राष्ट्रीय प्रौद्योगिकी संस्थान, सूरत में चल रही हैं। 

श्रेणी:राष्ट्रिय प्रौद्योगिकी संस्थान
राष्ट्रीय प्रौद्योगिकी संस्थान,अरुणाचल प्रदेश

**राष्ट्रीय प्रौद्योगिकी संस्थान**, अरुणाचल प्रदेश युपिआ स्थित भारत का एक प्रमुख तकनीकी संस्थान है। इसका आरम्भ सन २०१० में हुआ था। अस्थायी रूप से संस्थान की कक्षाएं राष्ट्रीय प्रौद्योगिकी संस्थान, दुर्गापुर में चल रही हैं।

## सन्दर्भ

श्रेणी:राष्ट्रीय प्रौद्योगिकी संस्थान
श्रेणी:अरुणाचल प्रदेश
युपिआ

**युपिआ** (Yupia) भारत के अरुणाचल प्रदेश राज्य के पपुम पारे ज़िले में स्थित एक नगर है। यह ज़िले का मुख्यालय भी है। युपिआ राज्य की राजधानी, ईटानगर, से लगभग 20 किमी की दूरी पर है। राष्ट्रीय प्रौद्योगिकी संस्थान,अरुणाचल प्रदेश जल्द ही यहाँ निर्मित होने वाला है।

## इन्हें भी देखें
* पपुम पारे ज़िला
* राष्ट्रीय प्रौद्योगिकी संस्थान,अरुणाचल प्रदेश

## सन्दर्भ

श्रेणी:पपुम पारे ज़िला
श्रेणी:अरुणाचल प्रदेश के नगर
श्रेणी:पपुम पारे ज़िले के नगर
शनि के छल्ले

[right|thumb|upright=1.8|[हबल अंतरिक्ष दूरदर्शी|हबल अंतरिक्ष दूरबीन से ली गयी शनि के छल्लों की तस्वीर - बाहरी "ए" छल्ले और भीतरी "बी" छल्ले के बीच की कैसिनी दरार साफ़ नज़र आ रही है]]
**शनि के छल्ले** हमारे सौर मण्डल के सबसे शानदार उपग्रही छल्लों का गुट हैं। यह छोटे-छोटे कणों से लेकर कई मीटर बड़े अनगिनत टुकड़ों से बने हुए हैं जो सारे इन छल्लों का हिस्सा बने शनि की परिक्रमा कर रहें हैं। यह सारे टुकड़े अधिकतर पानी की बर्फ़ के बने हुए हैं जिनमें कुछ-कुछ धुल भी मिश्रित है। यह सारे छल्ले एक चपटे चक्र में एक के अन्दर एक हैं। इस चक्र में छल्लों के बीच कुछ ख़ाली छल्ले-रुपी अंतराल या दरारे भी हैं। इन में से कुछ दरारे तो इस चक्र में परिक्रमा करते हुए उपग्रहों ने बना लीं हैं: जहाँ इनकी परिक्रमा की कक्षाएँ हैं वहाँ इन्होने छल्लों में से मलबा हटा दिया है। लेकिन कुछ दरारों के कारण अभी वैज्ञानिकों को ज्ञात नहीं हैं।

## छल्लों की परिस्थिति
यह छल्ले शनि की भूमध्य रेखा से ७,००० किमी की ऊंचाई पर शुरू होते हैं और ८०,००० किमी की दूरी तक रहते हैं। इनमे ९९.९% पानी की बर्फ़ है जिसमें थोड़ी सी अन्य पदार्थों की मिलावट भी है। मुख्य छल्लों में १ सेंटीमीटर से लेकर १० मीटर तक के टुकड़े हैं।

## उत्पत्ति का इतिहास
शनि के छल्ले कैसे बने, इस विषय को लेकर वैज्ञानिकों में बहस जारी है। कुछ कहते हैं के शनि का एक बड़ा उपग्रह था जो भटककर उसकी रोश सीमा के अन्दर आ गया और शनि के गुरुत्वाकर्षण से उसपर ऐसा ज़बरदस्त ज्वारभाटा बल पड़ा के उसके बाहरी (बर्फ़ीला) हिस्से टुकड़े-टुकड़े हो गए और छल्लों में बिखर गए और उसका अंदरी (पत्थरीला) हिस्सा शनि में गिरकर विलय हो गया। इस काल्पनिक उपग्रह का नाम उन्होंने वॅरिटैस डाला है, जो प्राचीन रोमन धर्म में एक देवी थी जो किसी परिस्थिति में भाग के एक कुँए में छुप गयी थी। दुसरे वैज्ञानिक कहतें हैं के ऐसा कुछ नहीं हुआ। इनका कहना है के जब सौर मण्डल का आदिग्रह चक्र हमारे सूरज और ग्रहों को जन्म दे रहा था, तो कुछ मलबा शनि के इर्द-गिर्द बच गया जो आगे चलकर उसके छल्लों के रूप में स्थाई हो गया। पहले मत के वैज्ञानिक कहते हैं के यह असलियत के छल्लों में ९९ प्रतिशत से भी अधिक बर्फ़ है उनके हक़ में एक निर्णायक बात है। विवाद जारी है।

## छल्लों के भाग
शनि के छल्लों में कई छल्ले और दरारें सम्मिलित हैं। इन सब के नाम अंतर्राष्ट्रीय खगोलीय संघ ने निर्धारित किये हैं। इन्हें अन्दर से बाहर देखा जाए तो -

सी छल्ले, कैसीनी दरार और ए छल्ले के अन्दर और भी विभाग हैं - यानि उनको नज़दीकी से देखा जाए तो उनमें भी उप-छल्ले और उप-दरारें नज़र आती हैं।

## अंतराल

## इन्हें भी देखें
* शनि (ग्रह)
* उपग्रही छल्ले

श्रेणी:सौर मंडल
श्रेणी:हिन्दी विकि डीवीडी परियोजना
रिया (उपग्रह)

thumb|right|कैसीनी अंतरिक्ष यान द्वारा ली गयी रिया की तस्वीर
[thumb|right|[पृथ्वी (दाएँ), हमारे चन्द्रमा (ऊपर बाएँ) और रिया (नीचे बाएँ) के आकारों की तुलना]]
**रिया** हमारे सौर मण्डल के छठे ग्रह शनि का दूसरा सब से बड़ा उपग्रह है। रिया सौर मण्डल के सारे उपग्रहों में से नौवा सब से बड़ा उपग्रह है। इसकी खोज १६७२ में इटली के खगोलशास्त्री जिओवान्नी कैसीनी ने की थी। रिया के घनत्व को देखते हुए वैज्ञानिकों का अनुमान है के यह २५% पत्थर और ७५% पानी की बर्फ़ का बना हुआ है। इस उपग्रह का तापमान धूप पर निर्भर करता है। जहाँ धूप पड़ रही हो वहाँ इसका तापमान -१७४ डिग्री सेंटीग्रेड (९९ कैल्विन) है और जहाँ अँधेरा हो वहाँ यह गिरकर -२२० डिग्री सेंटीग्रेड (५३ कैल्विन) चला जाता है। इसकी सतह पर अंतरिक्ष से गिरे हुए उल्कापिंडों की वजह से बहुत से गढ्ढे हैं, जिनमें से दो तो बहुत ही बड़े हैं और ४०० से ५०० किमी का व्यास (डायामीटर) रखते हैं।

## अन्य भाषाओँ में
रिया को अंग्रेज़ी में "Rhea" लिखा जाता है। प्राचीन यूनानी धर्म में रिया देवताओं की माता थीं।

## आकार
रिया का व्यास (डायामीटर) लगभग १,५२८ किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि रिया से दुगना।

## छल्ले
३ मार्च २००६ में अमेरिकी अंतरिक्ष प्राधिकरण (नासा) ने घोषणा की के उन्हें रिया के इर्द-गिर्द कुछ कमज़ोर से उपग्रही छल्लों के अस्तित्व के सुराग़ मिले हैं। हालांकि अभी इस बात को पक्का नहीं किया गया है, अगर ऐसा पाया जाता है तो रिया सौर मण्डल का पहला ऐसा उपग्रह होगा जिसके इर्द-गिर्द छल्ले हैं।

## वायुमंडल
२७ नवम्बर २०१० को अमेरिकी अंतरिक्ष प्राधिकरण (नासा) ने घोषणा की के रिया पर एक पतला सा वायुमंडल मौजूद है, जिसमें ऑक्सीजन और कार्बन डाईऑक्साइड मौजूद हैं।

## इन्हें भी देखें
* शनि (ग्रह)
* शनि के प्राकृतिक उपग्रह
* उपग्रही छल्ले
* खगोलशास्त्र से सम्बन्धित शब्दावली

## बाहरी कड़ियाँ
* कैसीनी अंतरिक्ष यान द्वारा ली गयी रिया की तस्वीरें

श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
आऐपिटस (उपग्रह)

thumb|right|कैसीनी यान से ली गयी आऐपिटस की तस्वीर जिसमें इसके दो अलग-अलग रंग वाले भाग साफ़ नज़र आ रहे हैं
thumb|right|आऐपिटस की भूमध्य चट्टान का एक नज़दीकी चित्र
**आऐपिटस** हमारे सौर मण्डल के छठे ग्रह शनि का तीसरा सब से बड़ा उपग्रह है। आऐपिटस सौर मण्डल के सारे उपग्रहों में से ग्यारहवाँ सब से बड़ा उपग्रह है। इसकी खोज १६७१ में इटली के खगोलशास्त्री जिओवान्नी कैसीनी ने की थी। आऐपिटस इस बात के लिए मशहूर है के उसके एक भाग का रंग काफ़ी हल्का है और दुसरे भाग का रंग बहुत ही गाढ़ा है। इस उपग्रह के ठीक मध्य रेखा में एक उठी हुई चट्टान देखी गयी है जो इस चाँद के आधे हिस्से तक चलती है। आऐपिटस का घनत्व काफ़ी कम है और वैज्ञानिक अनुमान लगते हैं के इसमें सिर्फ़ २०% पत्थर है और बाक़ी सब पानी की बर्फ़ है।

## अन्य भाषाओं में
आऐपिटस को अंग्रेज़ी में "Iapetus" लिखा जाता है। आऐपिटस प्राचीन यूनानी धार्मिक कथाओं का एक पात्र था।

## आकार
आऐपिटस का व्यास (डायामीटर) लगभग १,४९० किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि आऐपिटस से लगभग ढाई गुना। इसका आकार एक ध्रुवों से पिचके हुए गोले की तरह है और भूमध्य रेखा में थोड़ा सा मोटा है। इसी वजह से कुछ खगोलशास्त्री इसके आकार को अख़रोट जैसा बताते हैं।

## दो रंग
१७वी सदी में ही जिओवान्नी कैसीनी ने सही अंदाज़ा लगा लिया था के आऐपिटस का एक रुख़ गोरा है और एक काला। आऐपिटस के गढ़े रंग वाले क्षेत्र को अब "कैसीनी रॅजिओ" के नाम से बुलाया जाता है। माना जाता है के जो पदार्थ इस इलाक़े को उस का गाढ़ा रंग देते हैं वे धूमकेतुओं या अन्य किसी बाहरी वस्तुओं के ज़रिये इस उपग्रह पर आ गिरे थे। माना जाता है के इन पदार्थों में कार्बन के कुछ रसायन और हैड्रोजन सायनाइड मौजूद हैं।

## भूमध्य चट्टान
दो रंगों के अलावा आऐपिटस की भू-मध्य चट्टान भी एक रहस्य है। यह १,३०० किमी लम्बी, औसतन २० किमी चौड़ी और औसतन १३ किमी ऊंची है। इसके कुछ हिस्से तो आसपास के मैदानों से २० किमी ऊपर उठते हैं। यह चट्टान सिर्फ़ गढ़े रंग वाले कैसीनी रॅजिओ क्षेत्र में मिलती है। यह चट्टान कैसे बनी, इसके तीन विचार हैं, लेकिन इनमें से कोई भी यह नहीं समझा पाता के यह सिर्फ़ गाढ़े रंग वाले हिस्से में क्यों है -
* कुछ वैज्ञानिक मानते हैं कि पहले आऐपिटस आज से अधिक गरम था और अपने घूर्णन अक्ष पर बहुत तेज़ी से घूम रहा था और इसका आकार और भी पिचका हुआ था। जैसे-जैसे यह ठंडा हुआ और धीरे हुआ, इसकी पिचकन कम हो गयी और इसका कुछ मलबा ध्रुवों की तरफ जाने लगा। लेकिन जैसे यह होता गया, भूमध्य का इलाका पहले ही ठंडा और सख्त हो चुका था इसलिए वह ज्यों-का-त्यों रहा और एक चट्टान के रूप में रह गया।
* अन्य वैज्ञानिक कहते हैं के आऐपिटस के मध्य में एक गहरी दरार पड़ गयी जिसे से बर्फ़ीला मलबा बहार उगला और फिर जमकर यह चट्टान बना गया।
* तीसरा गुट कहता है के आऐपिटस के पास शायद एक उपग्रही छल्ला था जो धीरे-धीरे इसपर गिरता रहा और इस उपग्रह के मध्य में यह ऊंची चट्टान की शृंखला छोड़ गया।

## इन्हें भी देखें
* शनि (ग्रह)
* शनि के प्राकृतिक उपग्रह

## बाहरी कड़ियाँ
* प्लेनॅटरी सोसाईटी का आऐपिटस पृष्ठ (अंग्रेज़ी में)

## सन्दर्भ

श्रेणी:शनि के प्राकृतिक उपग्रह
श्रेणी:हिन्दी विकि डीवीडी परियोजना
कामलिप्सा

**कामलिप्सा** या **कामवासना** या लिबिडो (Libido) का अर्थ है- 'मैथुन की तीव्र इच्छा'। कामवासना व्यक्ति की जैविक, मानसिक तथा सामाजिक कारकों पर निर्भर होता है। जैविक रूप से ऐसा माना जाता है कि टेस्टोस्टेरोन आदि हार्मोनों का स्तर कामेच्छा को प्रभावित करता है। कामेच्छा, शरीर के स्वास्थ्य की स्थिति पर भी निर्भर है। इसके अलावा दवा, जीवनशैली तथा सम्बन्धों (रिलेशनशिप) आदि का भी कामेच्छा पर प्रभाव पड़ता है।

## इन्हें भी देखें
*वासना (Lust)

## बाहरी कड़ियाँ
*'''लिबिडो''' : उड़ने दें मन के पंछी को (जागरण)

श्रेणी:मनोविज्ञान
श्रेणी:कामुकता
श्रेणी:काम
रोमियो

रोमियो मोंटेग्यू (इतालवी: Romeo Montecchi [roˈmɛːo monˈtekki]) विलियम शेक्सपियर की त्रासदी रोमियो और जूलियट का पुरुष नायक है। लॉर्ड मोंटेग्यू और उनकी पत्नी लेडी मोंटेग्यू का पुत्र, वह प्रतिद्वंद्वी कैपुलेट परिवार की सदस्य जूलियट से गुप्त रूप से प्रेम करता है और फ्रायर लॉरेंस नामक एक पादरी के माध्यम से उससे विवाह करता है।

इस पात्र की उत्पत्ति का स्रोत ओविड की मेटामॉर्फ़ोसिस में वर्णित पिरामस तक खोजा जा सकता है, लेकिन रोमियो का पहला आधुनिक रूप मारियोटो के रूप में मिलता है, जो माशूचियो सालर्नितानो की इल नोवेल्लिनो (1476) की 33वीं कथा में प्रकट होता है। इस कहानी को 1524 में लुइजी दा पोर्तो ने जूलिएत्ता ए रोमियो के रूप में पुनः गढ़ा (जो 1531 में मरणोपरांत प्रकाशित हुई)। दा पोर्तो ने पात्र का नाम रोमियो मोंटेकी रखा, और इसकी कथा-वस्तु लगभग शेक्सपियर के रूपांतरण जैसी ही है। चूँकि जूलिएत्ता ए रोमियो का 16वीं शताब्दी का कोई प्रत्यक्ष अंग्रेज़ी अनुवाद ज्ञात नहीं है, इसलिए माना जाता है कि शेक्सपियर का मुख्य स्रोत आर्थर ब्रूक द्वारा किया गया अंग्रेज़ी पद्य अनुवाद था, जो मातेओ बैंडेलो की 1554 की एक रूपांतरित कथा के फ़्रांसीसी अनुवाद पर आधारित था। यद्यपि सालर्नितानो और दा पोर्तो—दोनों ने दावा किया कि उनकी कहानियों का ऐतिहासिक आधार है, लेकिन इसके पक्ष में ठोस प्रमाण बहुत कम हैं।

रोमियो, जूलियट की तरह, एकमात्र संतान है और नाटक के सबसे महत्वपूर्ण पात्रों में से एक है, जिसकी उपस्थिति पूरे नाटक में बनी रहती है। एक आदर्शवादी प्रेमी के रूप में उसकी भूमिका के कारण “रोमियो” शब्द कई भाषाओं में एक उत्कट पुरुष प्रेमी का पर्याय बन गया है।

## बाहरी कड़ियाँ
* रोमियो की सभी लाइनों की लिस्टिंग

श्रेणी:अंग्रेजी उपन्यास के चरित्र
थन

right|thumb|300px|गाय का थन

**थन** (udder) का अर्थ है- किसी मादा पशु का स्तन जिस से वह अपने बच्चे या बछडे़ को दूध पिलाती है। प्रत्येक स्तनपायी प्राणी में यह होता है। यह स्तन ग्रंथियों से बना होता है। पशुओं में यह एक बड़े थैले के समान पशु के पिछले भाग में उसके पेट के नीचे लटका रहता है। दुधारू पशुओं के थन की समुचित देखभाल जरूरी है नहीं तो थनैला रोग आदि रोग हो सकते हैं। 

## इन्हें भी देखें
* थनैला रोग

श्रेणी:पशु अंग
आयुका

**खगोलशास्त्र एवं खगोलभौतिकी अन्तरविश्वविद्यालय केन्द्र** अथवा आयुका (**IUCAA**) एक स्वायत्त संस्थान है जिसकी स्थापना विश्वविद्यालय अनुदान आयोग द्वारा सन १९९२ में की गई थी। इसकी स्थापना खगोल शास्त्र एवं खगोल भौतिक विज्ञान के क्षेत्र में अनुसन्धान को बढ़ावा देने के लिए की गई है। इसका कैम्पस पुणे विश्वविद्यालय परिसर के अन्दर स्थित है। गिरवाली में आयुका की एक वेधशाला भी है। डॉ॰ जयन्त विष्णु नार्लीकर इसके स्थापक सदस्यों में से एक हैं।

श्रेणी:अनुसंधान संस्थान
क्रेप

right|thumb|300px|क्रेप वस्त्र
**क्रेप** (crape) झिलमिल बनावट को रेशमी कपड़ा जो देखने में एक अजीब ढंग का कड़ा और सलवट पड़ा जान पड़ता है। यह कड़े रेशमी सूत से बुना जाता है। इसकी दो किस्में प्रचलित हैं- नर्म पूर्वी अथवा कैंटन क्रेप और कड़ा क्रेप। कैंटन क्रेप देखने में लहरदार दिखाई पड़ता है। इसके बाने का तार दो सूतों को गोंद के साथ उल्टी दिशा में बटकर कड़ा तैयार किया जाता है। बुनते समय कपड़ा एकदम चिकना होता है। उसमें किसी प्रकार की सलवट नहीं होती। बाद में जब उबालकर गोंद निकाल दिया जाता है, वह एकदम नरम हो जाता है और धागे की ऐंठन ढीली हो जाती है जिससे कपड़े में सलवटें पड़ जाती है जो इस वस्त्र की विशेषता मानी जाती हैं। चीनी और जापानी इस प्रकार का क्रेप तैयार करने में निपुण माने जाते हैं।

कड़े क्रेप की कताई और बुनाई सामान्य होती है। उसका क्रेप स्वरूप बुनाई के बाद की प्रक्रिया में निहित है। किंतु इसी क्या प्रक्रिया है यह निर्माता ही जानते हैं और वे उसे गोपनीय रखते हैं। इस प्रकार का क्रेप एक धागे, दो धागे, तीन धागे या चार धागे का बनता है और प्राय: काले रंग में तैयार किया जाता है। इंग्लैंड में यह एसेक्स, नार्विच, यारमथ, मैनचेस्टर और ग्लासगो में बनता है। अब रेशमी क्रेप की नकल पर सूती क्रेप भी बनने लगे हैं।

श्रेणी:वस्त्र
ऍनसॅलअडस (उपग्रह)

[thumb|right|२६ अगस्त १९८१ को [वॉयेजर द्वितीय यान द्वारा ली गयी ऍनसॅलअडस की तस्वीर]]
thumb|right|ऍनसॅलअडस के दक्षिणी ध्रुव के पास के "शेर धारियाँ" क्षेत्र में पानी और बर्फ़ उगलते हुए ऊंचे फुव्वारे
thumb|right|ऍनसॅलअडस के दक्षिणी ध्रुव के पास की "शेर धारियाँ" इस तस्वीर में साफ़ नज़र आ रही हैं
**ऍनसॅलअडस** हमारे सौर मण्डल के छठे ग्रह शनि का छठा सब से बड़ा उपग्रह है। ऍनसॅलअडस आकार में बहुत छोटा है - इसका व्यास (डायामीटर) केवल ४०० किमी है, जो शनि के सब से बड़े चद्रमा, टाइटन, का सिर्फ़ दसवाँ है। इस छोटे आकार के बावजूद इसकी सतह पर टीले-खाइयों से लेकर उल्कापिंडों के प्रहार से बने हुए गड्ढों तक तरह-तरह की चीजें देखी जाती हैं। ऍनसॅलअडस की सतह पर अधिकतर पानी की बर्फ़ की एक मोटी तह फैली हुई है। इस बर्फ़ीली सतह की वजह से ऍनसॅलअडस का ऐल्बीडो (सफ़ेदपन या चमकीलापन) १.३८ है, जो सौर मण्डल की किसी भी अन्य ज्ञात वस्तु से अधिक है। अंतर्राष्ट्रीय खगोलीय संघ ने इस उपग्रह की सतह पर मौजूद बहुत से आकारों के नाम आलिफ़ लैला की कहानियों के पात्रों पर रखे हैं, जैसे की समरक़न्द खाइयाँ, अलादीन गड्ढा, सरान्दीब मैदान, वग़ैराह।

## अन्य भाषाओँ में
ऍनसॅलअडस को अंग्रेज़ी में "Enceladus" लिखा जाता है। ऍनसॅलअडस प्राचीन यूनानी धार्मिक कथाओं का एक भीमकाय पात्र था।

## फव्वारे
ऍनसॅलअडस हमारे सौर मण्डल के बाहरी इलाक़े में केवल तीन वस्तुओं में से है जिनपर सक्रीय रूप से ज्वालामुखीय रूप के उगलाव देखें गए हैं (बाक़ी दो वरुण/नॅप्ट्यून का उपग्रह ट्राइटन और बृहस्पति का उपग्रह आयो हैं)। ऍनसॅलअडस के दक्षिणी ध्रुव के पास पानी उगलते हुए फुव्वारे हैं। वैज्ञानिक मानते हैं के इनका कारण यह है के शनि का भयंकर गुरुत्वाकर्षण अपने ज्वारभाटा बल से ऍनसॅलअडस को गूँधता है जिस से उसकी काफ़ी बर्फ़ पिघली हुई रहती है और कुछ फट कर इन फव्वारों के रूप में देखी जाती है। कुछ वैज्ञानिकों का तो यह भी कहना है के संभव है के ऍनसॅलअडस की बर्फ़ीली सतह के नीचे एक पानी का समुद्र छुपा हुआ हो, जिसमें जीवों के पाए जाने की कुछ आशा की जा सकती है।

## दक्षिणी ध्रुव क्षेत्र
कैसीनी यान ने १४ जुलाई २००५ को ऍनसॅलअडस के दक्षिण ध्रुव के इलाक़े के ऊपर से उड़ते हुए कुछ दिलचस्प चीजें देखीं - इस पूरे क्षेत्र में चट्टानों और खाईयों की शृंखलाएँ हैं। इन में से कुछ ज़मीन की आकृतियाँ ५ लाख साल के अन्दर-अन्दर बनी हैं जो भूवैज्ञानिक दृष्टि से बहुत ही नयी मानी जाती हैं। इसका अर्थ है के ऍनसॅलअडस की ज़मीन पर पृथ्वी की तरह हिलना-डुलना जारी है। इस क्षेत्र के बीच में बर्फ़ीली ज़मीन में चार गहरी ख़रोंचों जैसी खाइयाँ हैं जिनकी तुलना शेर की धारियों से की गयी है। इस क्षेत्र को "शेर की धारियों" वाला इलाक़ा कहा जाता है (अंग्रेज़ी में "टाइगर स्ट्राइप्स")।

## परिक्रमा कक्षा
ऍनसॅलअडस की परिक्रमा की कक्षा शनि के छल्लों के दरम्यान "ई छल्ले" के अन्दर स्थित है। ई छल्ला जहाँ स्थित है वहाँ पर गुरुत्वाकर्षक प्रभाव कुछ ऐसे हैं के इस छल्ले में मौजूद टुकड़ों को १०,००० से १००,००० साल के अन्दर बिसर जाना चाहिए। कुछ वैज्ञानिकों का मानना है के ई छल्ले का बहुत सा मलबा ऍनसॅलअडस के बर्फ़ के फुव्वारों से ही आता है। जैसे-जैसे इस छल्ले का पुराना मलबा बिखर जाता है, ऍनसॅलअडस के फुव्वारों से और मलबा आता रहता है और इस छल्ले को क़ायम रखता है।

## इन्हें भी देखें
* शनि (ग्रह)
* शनि के प्राकृतिक उपग्रह

## बाहरी कड़ियाँ
* प्लेनॅटरी सोसाईटी का ऍनसॅलअडस पृष्ठ (अंग्रेज़ी में)

## सन्दर्भ


श्रेणी:प्राकृतिक उपग्रह
श्रेणी:शनि के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
भारतीय रासायनिक जीवविज्ञान संस्थान

**भारतीय रासायनिक जीवविज्ञान संस्थान** (Indian Institute of Chemical Biology (IICB)) भारत की उन बड़ी प्रयोगशालाओं में से एक है, जिसने अपनी स्थापना के समय से ही संक्रामक रोगों, खासकर लिशमैनियासिस एवं कॉलरा पर बुनियादी अनुसंधान कार्य करने हेतु बहु-अनुशासनिक सघन प्रयास किया है और साथ ही रोगों कि परीक्षण, इम्युनोप्रोफिलैक्सिस एवं केमो थेरापी के लिए प्रौद्योगिकी का विकास किया है। 

इस संस्थान की स्थापना जैवचिकित्सीय अनुसंधान के लिए भारत में प्रथम गैर सरकारी केंद्र के रूप में 1935 में हुई थी और 1956 में इसे सीएसआईआर के संरक्षण में शामिल किया गया। आज भारतीय रासायनिक जीवविज्ञान संस्थान राष्ट्रीय महत्व के रोगों और वैश्‍विक हित की जैविक समस्याओं पर अनुसंधान कर रहा है। इसके वैज्ञानिक स्टाफ सदस्य रसायन, जैवरसायन, कोशिका जीवविज्ञान, आणविक जीवविज्ञान, तंन्निका जीवविज्ञान और प्रतिरक्षाविज्ञान सहित विभिन्न प्रकार कि क्षेत्रों में विशेष ज्ञान रखते हैं। उनकी यह विशेषज्ञता उत्पादक अंतर-अनुशादसनिक अंतक्रिया को बढ़ावा देती है।

तंत्रिका जीवविज्ञान समूह मेरूदंडी जीवों के मस्तिष्क के विकास और साथ ही मानव गतिशीलता विकृति के जेनेसिस पर अनुसंधान करने में संलग्न है। प्राकृतिक स्रोतों से प्राप्त जैवसक्रिय उपादान और रासायनिक दृष्टि से संश्लेषीकृत नए अणुओं की खोज सक्षम औषधियों के रूप में की जा रही है। जिन अन्य क्षेत्रों में कार्य किए जा रहे हैं वे हैं गैस्ट्रिक हाइपर एसिडिटी एवं अल्सर, मांसपेशीय डिस्ट्रोफी एवं उससे संबंधित विकृति, बृहदाणविक (मैक्रोमोलेक्युलर् संरचना कार्य विश्लेषण, लक्षित औषधि संवितरण पद्धति का विकास, शुक्राणु जीवविज्ञान और प्रोटीन रसायन तथा एंजाइमिकी। 

## बाहरी कड़ियाँ
* भारतीय रासायनिक जीवविज्ञान संस्थान का जालघर

श्रेणी:भारत में अनुसंधान संस्थाएँ